## Farg’ona shahar hokimining

## 2016 yil 20 yanvar kungi

## 77-sonli qarori

**Shaharda quyonchilik sohasini yanada rivojlantirish, naslchilik ishlarini takomillashtirish, quyon bosh sonlarini ko’paytirish va ushbu yo’nalishda agrofirmalar faoliyatini tashkil etish chora-tadbirlari to’g’risida**

Shaharda 2016 yilda quyonchilik sohasini rivojlantirish, ixtisoslashgan quyonchilik kompleksini tashkil etish va quyonlarbosh sonlarini ko’paytirish, uning ozuqa bazasini mustahkamlash,quyon go’shti va sifatli quyon terisi etishtirish hajmlarini oshirish hamda O’zbekiston Respublikasi Vazirlar Mahkamasining 2015 yil 28 dekabrdagi 01-02/03-13-12-sonli yig’ilish bayoni topshiriqlari hamda viloyat hokimining 2016 yil 7 yanvardagi 8-sonli qarori ijrosini ta’minlash maqsadida

**QAROR  QILAMAN:**

1. O’zbekiston Respublikasi Vazirlar Mahkamasining 2015 yil
28 dekabrdagi 01-02/03-13-12-sonli yig’ilish bayoni topshiriqlari hamda viloyat hokimining 2016 yil 7 yanvardagi 8-sonli qarori rahbarlik va ijro uchun qabul qilinsin.
2. **Shahar hokimligi bosh mutaxassisi N.Toshpo’latov, viloyat “Mikrokreditbank”)bilan birgalikda 2 kun muddatda**
2016 yilda quyonchilikni yanada rivojlantirish hamda quyon go’shti va quyon terisi mahsulotlari yetishtirish prognoz ko’rsatkichlarini bajarilishini ta’minlashga qaratilgan kompleks chora-tadbirlar dasturini ishlab chiqsinlar.

**3.** Shaharda 2016 yilda quyonchilik sohasini yanada rivojlantirishbo’yicha chora-tadbirlarni amalga oshirish va uni muvofiqlashtirib borish bo’yicha tuzilgan ishchi guruhi tarkibi**1-ilovaga**muvofiq;

1. **Shahar ishchi guruhining asosiy vazifalari etib quyidagilar belgilansin:**

shaharda 2 ta quyonchilikyo’nalishida xo’jaliklar tashkil etish;

quyonchilik xo’jaliklariga ozuqa mahsulotlari (sabzi, karam, beda, arpa
va boshqalar) etishtirish uchun belgilangan tartibda er maydonlarini tanlash
va ajratish bo’yicha aniq chora-tadbirlarni belgilash;

shaharga chet davlatlardan naslli erkak va urg’ochi quyonlarni olib kelishni tashkil etish.

1. **Shahar Iqtisodiyot bo’limi (P.To’xtasinov), Viloyat “Mikrokreditbank” () bilan birgalikda:**

 **10 kun muddatda** quyonchilikyo’nalishidagi yangi tashkil etiladigan loyiha tashabbuskorlari bilan birma-bir uchrashib, ularning moliyaviy imkoniyatlari va bazaviy shart-sharoitlarini o’rganish;

quyonchilikyo’nalishidagi fermer xo’jaliklarining hisob raqamlarini belgilangan tartibda “Mikrokreditbank”ning bo’limida ochish va ularga amaliy yordam berish;

viloyat “Mikrokreditbanki” qoshida hamda shaharda quyonchiliktarmog’ini yanada rivojlantirishtadbirlarini muvofiqlashtirish bo’yicha ixtisoslashgan ko’p tarmoqli “Agrofirma” faoliyatini tashkil etish va uning Nizomini ishlab chiqib, **1 hafta muddatda** shahar hamda viloyat hokimligiga taqdim qilish;

quyonchilikyo’nalishida amalga oshirilishi belgilangan yangi loyihalar uchun talab etiladigan kredit mablag’larini to’liq ajratilishini ta’minlash;

shaharga naslli quyonlar olib kelish uchun talab etiladigan mablag’larni birinchi navbatda konvertastiya qilish choralarini ko’rish hamda berilgan topshiriqlarning o’z muddatlarida to’liq bajarilishini tashkil etish vazifalari topshirilsin.

 **6**. Mazkur qarorda belgilangan topshiriqlarning ijrosini ta’minlashda mas’uliyatsizlikka yo’l qo’ygan shahar hokimligi bo’limi rahbar-xodimlariga nisbatan belgilangan tartibda choralar ko’rilishi belgilab qo’yilsin.

**7**.  Ushbu qaror ijrosini nazorat qilishni o’z zimmamda qoldiraman.

**Shahar hokimi                                                              D.Raxmatov**